Maketus, skirtus dalinio UV lakavimo formos ir folijavimo/kongrevo klišės gamybai, pateikite kaip vektorinus PDF failus. Geriausia pateikti 3 puslapių PDF failą, kuriame: 1 puslapis – spaudos maketas, 2 puslapis – dalinis UV lakas/folijavimas/kongrevas, 3 puslapis – bendras vaizdas peržiūrai, t. y. spauda, kartu su UV laku/folijavimu/kongrevu. Visi PDF puslapiai turi būti vienodo dydžio.
UV lako/folijavimo/kongrevo objektai turi būti užpildyti 100% BLACK spalva ir griežtai atitikti lakuojamą vietą.
Svarbu! Negalima lakuoti bigavimo linijų, reikia palikti mažiausiai 3 mm pločio nelakuotą tarpelį. Rekomenduojame nelakuoti smulkaus teksto bei plonų linijų. Pageidautina, kad lako forma būtų 1 mm didesnė už lakuojamą objektą.
Folijavimui rekomenduojama ploniausia linija – 0,3 mm.
Įspaudui ir reljefiniam formavimui rekomenduojama ploniausia linija – 0,5-1 mm (priklauso nuo medžiagos).